《施经偈》
宋代·冯楫

我赋躭痂癖，有财貯空虚。
不作子孙计，不为车马速。
不充玩好用，不买声色娱。
置锥无南亩，片瓦无屋庐。
所得月俸给，唯将赎梵书。
万里遣迎介，崎岖涉长途。
奉安大刹中，开示诸迷徒。
庶几披阅者，咸得入无余。
古佛为半偈，尚乃舍生躯。
我今以财施，痛楚不侵肤。
以我较古佛，苦乐万倍殊。
所以不惜财，非是稟性愚。
借问借财人，终日较锱铢。
无常忽地到，宁免生死无。

作者简介：冯楫（？～一一五三），字济川，蓬溪（今属四川）人。徽宗政和八年（一一一八）进士。高宗建炎元年（一一二七），除秘书省正字，三年，为司勋员外郎。绍兴七年（一一三七），除给事中，出知邛州，移泸州。楫自中年即佞佛，自号不动居士，为南岳下十五世，龙门远禅师法嗣。二十三年卒。有《语录》、《颂古》，已佚。